Document ID: 32005R1812

32005R1812
L 291/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1812/2005 НА КОМИСИЯТА
от 4 ноември 2005 година
за изменение на Регламенти (ЕО) № 490/2004, № 1288/2004, № 521/2005 и № 833/2005 относно условията за разрешаване употребата в храните за животни на някои добавки от групите на ензимите и на микроорганизмите
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките в храните за животни (1), и по-специално член 3, член 9г, параграф 1 и член 9д, параграф 1 от нея,
като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване в храненето на животните (2) и по-специално член 25 от него,
като има предвид, че:
(1)
Регламент (ЕО) № 1831/2003 предвижда да бъдат издавани разрешителни за добавките за използване в храненето на животни.
(2)
Член 25 от Регламент (ЕО) № 1831/2003 предвижда преходни мерки за заявленията за разрешаване употребата на добавки към храните, които са подадени съгласно Директива 70/524/ЕИО преди датата на влизане в сила на Регламент (ЕО) № 1831/2003.
(3)
Заявленията за разрешаване употребата на добавките, изброени в приложенията към настоящия регламент, са били подадени преди датата на влизане в сила на Регламент (ЕО) № 1831/2003.
(4)
Първоначалните становища по тези заявления, предвидени по силата на член 4, параграф 4 от Директива 70/524/ЕИО, бяха изпратени в Комисията преди датата на влизане в сила на Регламент (ЕО) № 1831/2003. Поради това тези заявления следва да продължат да бъдат третирани съгласно член 4 от Директива 70/524/ЕИО.
(5)
Употребата на микроорганичния препарат № 5 от Saccharomyces cerevisiae (CBS 493.94) бе разрешена временно за коне за срок от четири години с Регламент (ЕО) № 490/2004 на Комисията (3). Предоставена бе нова информация в подкрепа на увеличаването на стойността на минималното съдържание в препарата на Единиците за образуване на колонии (CFU) в колонката „Химическа формула, описание“ на таблицата, без да се променя максималното, минималното или препоръчваното съдържание в готовите храни за животни в условията на разрешителното. Оценката показва, че са спазени изискванията, установени с член 3а от Директива 70/524/ЕИО за издаването на такова разрешение. Употребата на този микроорганичен препарат, посочен в приложение I, следва съответно да бъде разрешена до 20 март 2008 г.
(6)
Употребата на микроорганичния препарат № Е 1704 от Saccharomyces cerevisiae (CBS 493.94) бе разрешена без ограничение във времето за телета и едър рогат добитък за угояване с Регламент (ЕО) № 1288/2004 на Комисията (4). Предоставена бе нова информация в подкрепа на увеличаването на стойността на минималното съдържание в препарата на Единиците за образуване на колонии (CFU) в колонката „Химическа формула, описание“ на таблицата, без да се променя максималното, минималното или препоръчваното съдържание в готовите храни за животни в условията на разрешителното. Оценката показва, че са спазени изискванията, установени с член 3а от Директива 70/524/ЕИО за издаването на такова разрешение. Употребата на този микроорганичен препарат, посочен в приложение II, следва съответно да бъде разрешена без ограничение във времето.
(7)
Употребата на ензимния препарат № Е 1623 от ендо-1, 3(4)-бета-глюканаза получен от Trichoderma longibrachiatum (АТСС 2106), ендо-1, 4-бета-ксиланаза получен от Trichoderma longibrachiatum (АТСС 2105) и на субтилизин, получен от Bacillus subtilis (ATCC 2107) бе разрешена без ограничение във времето за пилета за угояване с Регламент на Комисията (ЕО) № 521/2005 (5). Предоставена бе нова информация в подкрепа на промяната на минималната активност на ензима в този препарат, посочена в колонката „Химическа формула, описание“ на таблицата, без да се променя максималното, минималното или препоръчваното съдържание в готовите храни за животни в условията на разрешителното. Оценката показва, че са спазени изискванията, установени с член 3а от Директива 70/524/ЕИО за издаването на такова разрешение. Употребата на този ензимен препарат, посочен в приложение III, следва съответно да бъде разрешена без ограничение във времето.
(8)
Употребата на ензимния препарат № Е 1627 от ендо-1, 3(4)-бета-глюканаза получен от Trichoderma longibrachiatum (АТСС 2106) и ендо-1, 4-бета-ксиланаза получен от Trichoderma longibrachiatum (АТСС 2105) бе разрешена без ограничение във времето за свине за угояване с Регламент (ЕО) № 833/2005 на Комисията (6). Предоставена бе нова информация в подкрепа на промяната в рецептурата на този препарат, посочена в колонката „Химическа формула, описание“ на таблицата, без да се променя максималното, минималното или препоръчваното съдържание в готовите храни за животни в условията на разрешителното. Оценката показва, че са спазени изискванията, установени с член 3а на Директива 70/524/ЕИО за издаването на такова разрешение. Употребата на този ензимен препарат, посочен в приложение IV, следва съответно да бъде разрешена без ограничение във времето.
(9)
Следователно Регламенти (ЕО) № 490/2004, № 1288/2004, № 521/2005 и № 833/2005 следва да бъдат съответно изменени,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 490/2004 се заменя с приложение I към настоящия регламент.
Член 2
Приложение I към Регламент (ЕО) № 1288/2004 се изменя съгласно приложение II към настоящия регламент.
Член 3
Приложение I към Регламент (ЕО) № 521/2005 се заменя с приложение III към настоящия регламент.
Член 4
Приложението към Регламент (ЕО) № 833/2005 се изменя съгласно приложение IV към настоящия регламент.
Член 5
Настоящият регламент влиза в сила на 20-тия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 ноември 2005 година.

Labels: 16
17
0
3
6